stanford-oval/wikipedia huggingface dataset:
M1 קרבין
הערות שוליים

1 2 3  Meche, W. Derek. "M1 Carbine: The collector’s item you can actually use". Guns.com. 6 June 2013
↑  Thompson, עמודים 4, 8
1 2  Leroy Thompson,'"`UNIQ--nowiki-00000005-QINU`"'The M1 Carbine, Osprey Publishing.
1 2  רובה M1 קרבין, באתר "הסליק" (דרך ארכיון האינטרנט).
↑  Thompson, עמודים 42–43
↑  Thompson, עמודים 68–70
↑  מידע ותמונות בפורום צבא וביטחון בפרש.
↑  HEZI SM-1 PDW by Advanced Combat Systems (ACS) Ltd. באתר Defense Review.
↑  Thompson, עמוד 25
↑  Thompson, עמוד 43
1 2  Thompson, הפרק The M1 Carbine in Combat ובעיקר עמודים 41–56
1 2  Thompson, עמודים 55–56
↑  Thompson, עמוד 49
↑  Thompson, עמוד 41
↑  Thompson, הפרקים Korea ו-Marshall's Evaluation, עמודים 56–61
↑  Thompson, הפרק Korea, עמוד 57 ואיור בעמודים 58-50
↑  Thompson, הפרק Marshall's Evaluation, עמודים 61-57
1 2  אבי אשכנזי,'"`UNIQ--nowiki-0000001C-QINU`"'"יריית סיום: רובה הקרבין משתחרר", באתר nrg‏, 15 ביולי 2009
1 2  Thompson, עמודים 64-65
↑  Thompson, עמודים 72–75
↑  Thompson, עמודים 75–76
↑  Foreign Military Assistance and the U.S. M1 & M2 Carbines באתר Bavarian M1 Carbines.
| --- | --- |
ערך מומלץ: 
מבט דו-צדדי על ה-M1 קרבין (עם כוונת משופרת).
חלקי רובה ה-M1 קרבין
כדור 0.30 קרבין בקוטר 7.62 מ"מ, התחמושת של ה-M1 קרבין
רובה M1 קרבין (למטה) לעומת M1 גאראנד.
רובה M1 קרבין ממלחמת העולם השנייה בתצורה המקורית. שימו לב לפאוץ' סביב הקת ובו שתי מחסניות נוספות. פאוץ' זה היה פופולרי מאוד בקרב חיילים.
רובה M1A1 קרבין עם קת מתקפלת שחולק לצנחנים במלחמת העולם השנייה.
רובה M2 קרבין
רובה M3 קרבין מצויד בכוונת טלסקופית ואמצעי ראיית לילה המבוסס על זרקור אינפרא-אדום.
צוות מרגמה 81 מ"מ מתאמן בירי, 1943. מפעיל המרגמה חמוש בקרבין.
הנפת הדגל הראשונה באיוו ג'ימה: החייל שבקדמת התמונה חמוש בקרבין.
ראש ממשלת בריטניה, סר וינסטון צ'רצ'יל, וקצינים אמריקאים בכירים, יורים ב-M1 קרבין (1944).
חיילי חיל הנחתים של ארצות הברית שובים חיילי אויב במלחמת קוריאה. החייל בתמונה חמוש ב-M1 קרבין עם כידון רובה.
הנפת דגל הדיו באילת. הקרוב למצלמה הוא נחום שריג מפקד חטיבת הנגב, חמוש בקרבין
רובה M1 קרבין תוצרת Auto Ordnance מייצור מודרני 2007
ראש ממשלת בריטניה, וינסטון צ'רצ'יל, יורה ב-M1 קרבין בביקור בדיוויזיה המשוריינת השנייה של ארצות הברית, 1944.
חיילי האומות המאוחדות במלחמת קוריאה. החיילים בתמונה חמושים ברובי M1 קרבין, הקדמי שבהם עם כידון רובה.
לוחם חיל הנחתים של ארצות הברית עם M1 קרבין בגואם.
ח'אלד אבו טועמה

| --- | --- |

 לידה:  1963 (בן 62 בערך) טול כרם, הגדה המערבית 
 מדינה:  ישראל ישראל
 השכלה:  האוניברסיטה העברית בירושלים 
 מעסיק:  בית הספר ללימודי המזרח ואפריקה של אוניברסיטת לונדון, U.S. News & World Report, ג'רוזלם פוסט 
 מספר צאצאים:  3 
 פרסים והוקרה:  הפרס הישראלי לביקורת התקשורת ע"ש אברמוביץ' (2011) 
 קישורים חיצוניים
 פייסבוק:  khaled.toameh
 טוויטר (X):  khaledabutoameh
 
ח'אלד אבו טועמה (ערבית: خالد أبو طعمة; נולד ב-1963) הוא עיתונאי ומרצה ערבי-ישראלי. הוא שימש ככתב ביהודה ושומרון בעבור "ג'רוזלם פוסט" ועבור "U.S. News & World Report", ומפיק בעבור חדשות רשת NBC משנת 1988. עמית מחקר בכיר במכון גייטסטון וחוקר ועמית בכיר במרכז הירושלמי לענייני ציבור ומדינה.
ביוגרפיה

אבו טועמה נולד בשנת 1963 וגדל בבאקה אל-גרבייה. סיים תואר ראשון בספרות אנגלית באוניברסיטה העברית בירושלים. החל את עבודתו ככתב בעבור אל פג'ר, עיתון המזוהה עם אש"ף.בשנת 2011 זכה בפרס לביקורת התקשורת של האגודה לזכות הציבור לדעת. כמו כן, הוא מפרסם את מאמריו באתר Gatestone Institute. בכתיבתו ניכרת הביקורת כלפי העומדים בראש הרשות הפלסטינית אשר עסוקים לדבריו יותר בביקורת כלפי ישראל מאשר להקדיש את זמנם לשיפור חייהם של הפלסטינים בגדה המערבית.
טועמה נשוי ואב לשלושה.
הערות שוליים

↑  חוקרי המרכז הירושלמי לענייני ציבור ומדינה, החוקרים, באתר המרכז הירושלמי לענייני ציבור ומדינה, ‏2020
1 2  Khaled Abu Toameh - Author at Aish.com, Aish.com (באנגלית אמריקאית)
↑  Distinguished Senior Fellows, Gatestone Institute (באנגלית)
1 2  Khaled Abu Toameh, Gatestone Institute (באנגלית)
1 2  Charley J. Levine, Interview: Khaled Abu Toameh, Hadassah Magazine, ‏2013-08-24 (באנגלית אמריקאית)
1 2  Khaled Abu Toameh, Telling the Truth about the Palestinians, Middle East Forum, ‏2004-04-27 (באנגלית)
↑  יוני קמפינסקי, מסוכן להיות עיתונאי אוביקטיבי ברש"פ, באתר ערוץ 7, 21 בפברואר 2011
מודול (מבנה אלגברי)

במתמטיקה, מודול הוא מבנה אלגברי הכולל חבורה אבלית, שעליה פועל חוג באמצעות כפל בסקלר, באותו אופן שבו שדה פועל על מרחב וקטורי.
המודולים מהווים "מגרש משחקים" כללי ביותר, שבו יכול החוג לפעול ולהפגין את תכונותיו האלגבריות. משום כך מהווים מודולים כלי עבודה מרכזי בתורת החוגים, ובפרט באלגברה הומולוגית, ובכל היישומים של תחומים אלה במתמטיקה.
הגדרה

כאמור לעיל, מודול הוא חבורה אבלית: קבוצה, עם פעולה בינארית שמקובל לסמן בסימן החיבור, " +", ואיבר נייטרלי, 0. חוג הבסיס,  R, עשוי לפעול על המודול משמאל או מימין, ותוצאת הפעולה היא "מודול שמאלי" או "מודול ימני", בהתאמה.
חבורה אבלית  M היא מודול שמאלי מעל החוג  R, אם מוגדרת פונקציה  R\times M\rightarrow M ("כפל בסקלר", שמקובל לסמן בנקודה,  (r,m)\mapsto r\cdot m, או בלעדיה,  (r,m)\mapsto rm), שהיא דיסטריבוטיבית בשני המשתנים, אסוציאטיבית, ומכבדת את איבר היחידה של  R; כלומר, מתקיימות האקסיומות (לכל  r,r'\in R,m,m'\in M):
\ r(m+m')=rm+rm'
\ (r+r')m=rm+r'm
\ r(r'm)=(rr')m
1m=m (אקסיומה זו אינה נדרשת אם  R הוא חוג בלי יחידה).
באותו אופן,  M הוא מודול ימני מעל  R, אם מוגדרת פעולת כפל בסקלר מימין,  M\times R\rightarrow M, המקיימת אקסיומות אנלוגיות. אין הבדל עקרוני בין מודולים שמאליים וימניים. הבחירה באחד משני הסוגים היא עניין של טעם, והצורך לעסוק בשתי ההגדרות מתעורר רק כאשר לומדים בימודולים, שהם מבנים שעליהם פועלים שני חוגים בו-זמנית.
לבסוף,  M הוא בימודול מעל זוג החוגים  R,S, אם  M הוא מודול שמאלי מעל  R וימני מעל  S, והפעולות משתלבות באמצעות האקסיומה  (rm)s=r(ms) לכל  r\in R,s\in S,m\in M. אם  R=S, אומרים גם ש- M בימודול מעל  R.
דוגמאות

תורת המודולים מכלילה שתי תאוריות חשובות: אלגברה ליניארית מתקבלת מן ההבחנה שמעל שדה  F, המודולים אינם אלא מרחבים וקטוריים. בדומה לזה, המודולים מעל חוג המספרים השלמים  \mathbb {Z}  אינם אלא חבורות אבליות.
אפשר לחשוב על פעולת הכפל בחוג  R כעל פעולה של כפל בסקלר; כך, כל חוג הוא גם מודול מעל עצמו. יתרה מזו, חוג  R מהווה מודול מעל תת-חוג שלו, ומנגד, הסגירות לכפל משמאל הופכת כל אידיאל שמאלי של  R למודול מעל  R.
אם  R חוג ו- I אידיאל שלו, אז כל מודול מעל חוג המנה  R/I הוא גם מודול מעל  R, ביחס לפעולה  rx=(r+I)x. מצד שני, מודול מעל  R אפשר לראות גם כמודול מעל חוג המנה, רק כאשר המאפס  \operatorname {Ann} _{R}(M)=\{r\in R:rM=0\} מוכל ב- I.
אם  V מרחב וקטורי מעל שדה  F, ו- T:V\rightarrow V העתקה ליניארית, אפשר להפוך את  V למודול מעל חוג הפולינומים  F[\lambda ], באמצעות פעולת הכפל בסקלר  \sum \alpha _{i}\lambda ^{i}\cdot v=\sum \alpha _{i}T^{i}(v). המבנה של המודול המתקבל קשור קשר הדוק לתכונות של ההעתקה  T, ובפרט לצורת ז'ורדן שלה.
פעולות בין מודולים

אם  M הוא מודול שמאלי מעל חוג  R, תת-חבורה  N של  M היא תת-מודול אם  N מהווה מודול מעל  R ביחס לאותה פעולה של כפל בסקלר, כלומר, אם  rn\in N לכל  r\in R ולכל  n\in N. החיתוך של שני תת-מודולים הוא תת-מודול, והסכום של שני תת-מודולים הוא תת-מודול. כמו במרחבים וקטוריים, יש חשיבות מיוחדת לסכום ישר, שהוא סכום של תת-מודולים, שבו יש דרך יחידה להציג כל וקטור כסכום משני המרכיבים.
אם  N\leq M שני מודולים, מודול המנה  M/N מוגדר כמרחב הקוסטים  \{m+N:m\in M\}, עם פעולת הכפל בסקלר  r(m+N)=rm+N. פונקציה שומרת חיבור  f ממודול  M מעל  R למשנהו היא הומומורפיזם של מודולים, אם היא שומרת על הכפל בסקלר:  f(rm)=rf(m). כרגיל, איזומורפיזם של מודולים הוא הומומורפיזם שהוא חד-חד-ערכי ועל. תת-מודולים מקיימים את משפטי האיזומורפיזם של נתר.
ה"סכום הישר החיצוני" (הקרוי גם "מכפלה ישרה"), מוגדר בדומה למרחבים וקטוריים או חבורות, עם הכפל בסקלר לפי רכיבים:  r(m,n)=(rm,rn). מגדירים גם סכום ישר חיצוני ומכפלה ישרה של מספר אינסופי של מודולים (שני המבנים המתקבלים שונים זה מזה).
הכפל בסקלר כפעולה

אם  M היא חבורה אבלית, אוסף האנדומורפיזמים  f:M\rightarrow M (אלו הן הפונקציות המקיימות  f(m+m')=f(m)+f(m')) מהווה חוג, ביחס לפעולות של חיבור נקודתי  (f+f')(m)=f(m)+f'(m) והרכבה. את החוג הזה מקובל לסמן ב- \operatorname {End} _{\mathbb {Z} }(M). אם  M הוא מודול מעל חוג  R, אז לכל  r\in R הפונקציה  \ell _{r}:m\mapsto rm היא אנדומורפיזם (לזה דואג תנאי הדיסטריבוטיביות מימין), והפונקציה השולחת את  r אל  \ell _{r} היא הומומורפיזם של חוגים (בזכות שלוש האקסיומות האחרות). אפשר להפוך את כיוון הבניה, וכך מתקבלת התאמה בין הדרכים לחשוב על  M כמודול, לבין ההומומורפיזמים מחוגים כלשהם אל  \operatorname {End} _{\mathbb {Z} }(M).
תורת מבנה

מודול פשוט הוא מודול שאין לו תת-מודולים לא טריוויאליים (דהיינו שונים מאפס ומהמודול עצמו). כל מודול פשוט הוא ציקלי (כלומר, מודול מהצורה  M=Rx); כל מודול ציקלי איזומורפי למודול מהצורה  R/L כאשר  L אידיאל שמאלי של  R. מודול שהוא סכום של תת-מודולים פשוטים נקרא מודול פריק לחלוטין. מודול שאי-אפשר להציג כסכום ישר של תת-מודולים הוא אי-פריד. כל מודול ארטיני או מודול נתרי הוא סכום ישר סופי של מודולים אי-פרידים.
מודול  M הוא נאמן אם לא קיים איבר  r\neq 0 של החוג כך ש- rM=0. אוסף המודולים מעל חוג נתון  R מהווה קטגוריה. אפשר ללמוד על המבנה של  R מתוך התכונות של מודולים מעליו. אחת הדוגמאות החשובות בעניין זה: חוג שיש לו מודול פשוט ונאמן נקרא חוג פרימיטיבי; כל חוג פשוט הוא פרימיטיבי, וכל חוג פרימיטיבי הוא חוג ראשוני.
המבנה של מודולים מעל תחומים ראשיים מהווה דוגמה חשובה. כל מודול נוצר סופית מעל תחום ראשי  R אפשר לכתוב באופן יחיד כסכום ישר של מודולים ציקליים  R/d_{i}R, כאשר  d_{1}|...|d_{n}. ממשפט זה אפשר לקבל כמקרים פרטיים את המשפט היסודי על מיון של חבורות אבליות נוצרות סופית, וגם את פירוק ז'ורדן של מטריצות.
המעבר ממודול שמאלי לימני

בדרך כלל, אם  M הוא מודול שמאלי מעל  R, אז הפעולה של כפל בסקלר מימין אינה הופכת את  M למודול ימני מעל אותו חוג, משום שתנאי האסוציאטיביות אינו מתקיים. אם  R חוג קומוטטיבי, בעיה זו נעלמת: מעל חוגים כאלה, כל מודול שמאלי הוא גם ימני (ולהפך); למעשה, כל מודול שמאלי או ימני הוא בימודול מעל  R. במקרה הכללי, המעבר בין מודולים שמאליים וימניים מערב את החוג המנוגד  R^{\mathrm {op} } של  R, שהוא בעל אותו מבנה חיבורי, עם הכפל ההפוך  x^{\mathrm {op} }y^{\mathrm {op} }=(yx)^{\mathrm {op} }. אם  M הוא מודול שמאלי מעל  R, אז הוא גם מודול ימני מעל  R^{\mathrm {op} }, אם מגדירים את הפעולה החדשה לפי הנוסחה  m\cdot x^{\mathrm {op} }=xm. עם זאת,  M איננו בימודול מעל הזוג  R,R^{\mathrm {op} }.
קטגוריות של מודולים

הקטגוריה של מודולים מעל חוג  R היא אחת הדוגמאות החשובות לקטגוריה. קטגוריות מסוג זה פותחו במסגרת תורת ההצגות ותורת ההומולוגיה האלגברית, והכניסו מושגים בסיסיים רבים לתורת הקטגוריות עצמה. הקטגוריה של מודולים מעל אלגברת החבורה של חבורה נתונה שקולה לקטגוריית ההצגות של החבורה.
מסמנים ב- C^{b}(\mathbf {mod} {\mbox{-}}R) את הקטגוריה של קומפלקסי השרשרת החסומים של מודולים מעל  R. זוהי קטגוריה אבלית. העתקה בין קומפלקסים המגדירה איזומורפיזם של כל ההומולוגיות בשרשרת, נקראת קאווזי-איזומורפיזם. הצורך ללמוד את המודולים מעבר למבנה ההומולוגי שלהם מביא להגדרת הקטגוריה הנגזרת,  D^{b}(\mathbf {mod} {\mbox{-}}R), הנבנית מן הקטגוריה של קומפלקסי השרשרת החסומים, על ידי היפוך פורמלי של כל הקוואזי-איזומורפיזמים. (קטגוריה זו אינה עוד אבלית, אבל היא משולשית (אנ')).
ראו גם

מודול חופשי
מודול פרויקטיבי
נתן ברנשטיין

| --- | --- |

 לידה:  1836 ברודי, האימפריה האוסטרית 
 פטירה:  29 בינואר 1891 (בגיל 55 בערך) אודסה, האימפריה הרוסית 
 מדינה:  האימפריה הרוסית 
 השכלה:  האוניברסיטה הקיסרית של מוסקבה (1858) 
 מעסיק:  אוניברסיטת נובורוסיה הקיסרית 
 
נתן אוסיפוביץ' ברנשטיין (ברוסית: Бернштейн, Натан Осипович;‏ 1836 – 29 בינואר 1891) היה רופא ופיזיולוג יהודי רוסי, אביו של סרגיי ברנשטיין.
ברנשטיין נולד בברודי, האימפריה האוסטרית, לאביו, אוזיאס ברנשטיין, סוחר ולאימו, שהייתה בתו של שלמה איגר ונכדתו של עקיבא איגר. המשפחה עברה לפוזנן, שם קיבל את ראשית חינוכו מסבו, הרב של פוזנן, שלמה איגר. בהמשך עברה המשפחה לאודסה, שם פתח אביו חנות לסחורות מיובאות. מכיתה ד' למד בגימנסיה השנייה באודסה. בשנת 1857, בתקופת היותו סטודנט, קיבל ברנשטיין מדליית זהב על מאמר בנושא "אנטומיה ופיזיולוגיה של עצב הקיבה הריאתי". ב-1858 סיים את לימודיו בפקולטה לרפואה של אוניברסיטת מוסקבה. ב-1861 קיבל תואר דוקטור ברפואה, אך משום שלא היה לו רישיון ישיבה במוסקבה נאלץ לשוב לאודסה שם עבד בבית החולים העירוני. ברנשטיין ערך את גיליון 23 של השבועון היהודי "ציון"(רו'). ב-1865 התמנה לפרופסור חבר לאנטומיה ופיזיולוגיה באוניברסיטת נובורוסיסק.
מועצת האוניברסיטה בחרה בו כפרופסור שלא מן המניין, אך לא אושר בתואר זה, משום שלא היה לו דוקטורט בזואולוגיה. ב-1882 פוטר מהאוניברסיטה עקב מחלה. הניסיון השני להיתמנות לתפקיד פרופסור חבר במהלך אותה שנה, על פי הצעת הפקולטה, לא אושרו על ידי השר הממונה - זו הייתה תקופה של ריאקציה ואנטישמיות רשמית. ברנשטיין עבד במעבדה הפיזיולוגית בברלין של דובואה-ריימונד (1866) ובמעבדה של לודוויג בלייפציג (1868-1869). הוא הראה פעילות נמרצת באגודת הרופאים באודסה, שבה היה תחילה מזכיר, אחר כך במשך 8 שנים כסגן יושב ראש ולבסוף במשך 14 שנים יושב הראש שלה.
עבודה מפרכת ערערה את בריאותו, ובשנת 1881 הוא נאלץ לעזוב את עבודתו לשנה וחצי לטיפולים בוויסבאדן ובניס.
משפחתו

ברנשטיין נשא לאישה את מטילדה מרקובנה סרבריאנה ממשפחת סלונים. לזוג היו שלושה ילדים:
1. אלכסנדר ברנשטיין היה פרופסור לפסיכיאטריה.
2. סרגיי ברנשטיין, היה מתמטיקאי.
3. בתו, מרגריטה נטנובנה ברנשטיין, סיימה את הפקולטה לרפואה בסורבון ועבדה במעבדה בקטריולוגית בפריז.
בנו של אלכסנדר ברנשטיין, ונכדו של נתן ברנשטיין, היה הפיזיולוג ניקולאי ברנשטיין
גיה באר גורביץ'

| --- | --- |

גאיה באר גורביץ', 2018
 לידה:  2 בדצמבר 1990 (בת 34) געתון, ישראל 
 סוגה מועדפת:  קומדיה
 מדינה:  ישראל ישראל
 תקופת הפעילות:  מ-2014
 מקום לימודים:  בית צבי 
 בן זוג:  יוגב יפת
 מספר צאצאים:  3
 פרסים והוקרה:  פרס הטלוויזיה לילדים ונוער על תפקידה בסדרה הקומית "אבא מטפלת".
 Gaya Be`er Gurevich @ Add Content Agency
 פרופיל ב-IMDb
 
באר גורביץ' (משמאל) בתפקיד "בנהאל" לצד יוגב יפת כ"אליקים", בסדרת הרשת "בנהאל"
גיה באר גורביץ' (נולדה ב-2 בדצמבר 1990) היא שחקנית, קומיקאית, סטנדאפיסטית, תסריטאית, יוצרת, מדבבת ומנחת טלוויזיה ישראלית. זוכת פרס הטלוויזיה לילדים ונוער על תפקידה בסדרה "אבא מטפלת".
ביוגרפיה

באר גורביץ נולדה וגדלה בקיבוץ געתון. אביה היה מנצח תזמורת, שנפטר מסרטן העור כשהייתה בת 11. סבה היה אדריכל הקיבוצים מנחם באר ודודה הוא הרקדן והכוריאוגרף רמי באר.
למדה במגמות תיאטרון ומחול בבית ספר מנור-כברי שבקיבוץ כברי. ב-2014 סיימה את לימודיה בבית הספר למשחק "בית צבי". היא למדה גם ריקוד במרכז ביכורי העיתים.
קריירה

בשנת 2016 פרצה לתודעה הציבורית כאשר יצרה עם בן זוגה, יוגב יפת, את סדרת היוטיוב "בנהאל". הסדרה הציגה את בנהאל (בגילומה) ואליקים (יפת), שני ילדים המתגוררים בגבעה בהרי השומרון. סדרת הרשת הפכה ללהיט ויראלי. לפי באר גורביץ', אורח החיים והתנהגותו של בנהאל הושפעו מילדותה בקיבוץ והמשבר הנפשי שעברה לאחר פטירת אביה. באותה שנה הופיעה בתוכנית "לילה טוב עם אסף הראל".
שנה אחר כך, השתתפה בעונתה השנייה של תוכנית הסאטירה "אנחנו במפה", וגילמה בסדרה "ויקי ואני" את ליטל קדישביץ. בנוסף, גילמה את דמותה של קורל בסיטקום הנוער "אחותי קפצה כיתה", את דמותה של דריה ב"הכלום הגדול", ואת דמותה של בילי ב"המלון של פיני". באותה שנה החלה גם להשתתף בתוכנית המערכונים "טלוויזיה מהעתיד" ששודרה ברשת.
בשנת 2018 החלה להשתתף בסדרה "צומת מילר”, בתפקיד אנאלי שמיר, גיסתו הצרפתייה של אדיר. גורביץ' השתתפה גם בעונתה השנייה של הקומדיה "האחיות המוצלחות שלי" ב-yes בתפקיד הקצינה צילי שמפקדת על הקצין רוני ושאר חיילי המפקדה. כמו כן שיחקה בסדרה "להעיר את הדב".
ב-16 בינואר 2019 הצטרפה כשחקנית קבועה לצוות התוכנית "ארץ נהדרת". היה זה בתוכנית השלישית של העונה ה-16. בספטמבר 2022 הופק, במסגרת התוכנית, קליפ פארודיה ובו חיקויים של הזמרות נונו, אנה זק ונועה קירל, כאשר גורביץ' בתפקיד קירל. הקליפ זכה לפופולריות רבה.
באר גורביץ' היא חברה קבועה באנסמבל הבידור "ציפורלה". בנוסף, השתתפה בהצגות "קברט" בתיאטרון הקאמרי, "אלה גרוסמן" בבית לסין, "הסיפור של תמר" בתיאטרון חיפה, הצגת הילדים "גיבורה" בתיאטרון אורנה פורת לילדים ולנוער ובהפקה מחודשת של "ספר הג'ונגל" בבימויו של חנוך רוזן.
בפברואר 2019 דיבבה את כנרת בסדרת האנימציה הקומית "סוף הדרך" של תאגיד השידור "כאן".
בשנת 2020 החל שידורה של סדרת הילדים "אבא מטפלת", בה מגלמת גורביץ' את מיקי. על תפקידה בסדרה זכתה בתחרות פרסי הטלוויזיה לילדים ולנוער.
בשנת 2023 השתתפה בתוכנית המציאות "רוקדים עם כוכבים", בה הגיעה למקום השני. באוקטובר 2023 השתתפה בהקלטה המחודשת לשיר "יותר מזה אנחנו לא צריכים" של שלמה ארצי עם שאר משתתפי "ארץ נהדרת", לזכר הנרצחים ולמען החטופים והנעדרים במלחמת חרבות ברזל.
ב-2024 השתתפה בתוכנית "סיפורים מהקופסא" בערוץ "כאן 11". באותה שנה השתתפה בתור פרזנטורית בפרסומת של "מילקי" יחד עם אילן פלד. באותה שנה גם החלה לשחק בסדרת הטלוויזיה "הסוכן" בתפקיד שאני.
חיים אישיים

באר גורביץ' נשואה לשחקן והבמאי יוגב יפת. לזוג בן ושתי בנות.
פילמוגרפיה > טלוויזיה

| שנה | פרויקט | תפקיד | הערות |
| --- | --- | --- | --- |
| 2016–2017 | לילה טוב עם אסף הראל | דמויות שונות |  |
| 2017 | אנחנו במפה |  | עונה 2 |
| 2017 | הכלום הגדול | דריה |  |
| 2017 | המלון של פיני | בילי |  |
| 2017–2018 | ויקי ואני | ליטל קדישביץ |  |
| 2017–2018 | אחותי קפצה כיתה | קורל | עונות 1–2 |
| 2017–2018 | טלוויזיה מהעתיד | דמויות שונות | 2 עונות |
| 2018 | האחיות המוצלחות שלי | צילי | עונה 2 |
| 2018 | להעיר את הדב | דפנה |  |
| 2018–2022 | צומת מילר | אנאלי שמיר |  |
| 2019 | סוף הדרך | כנרת | דיבוב |
| 2019–הווה | ארץ נהדרת | דמויות שונות | עונה 16–הווה |
| 2020–2023 | אבא מטפלת | מיקי מינאז' | תפקיד ראשי; 6 עונות |
| 2023 | רוקדים עם כוכבים | עצמה | תוכנית מציאות; מתמודדת; עונה 2; מקום שני |
| 2024 | סיפורים מהקופסא | עצמה |  |
| 2024–הווה | הסוכן | שאני | תפקיד ראשי |
פילמוגרפיה > תיאטרון

באר גורביץ' משתתפת באנסאמבל ציפורלה וכן בהפקות של תיאטראות נוספים:
| שנה | פרויקט | תפקיד | תיאטרון | במאי | מחזאי | הערות |
| --- | --- | --- | --- | --- | --- | --- |
|  | קברט |  | תיאטרון הקאמרי |  | ג'ון קאנדר ופרד אב | מחזמר |
|  | אלה גרוסמן |  | בית לסין |  |  |  |
|  | הסיפור של תמר |  | תיאטרון חיפה |  |  |  |
|  | גיבורה |  | תיאטרון אורנה פורת לילדים ולנוער |  |  | הצגת ילדים |
|  | ספר הג'ונגל |  |  | חנוך רוזן |  |  |
פרסים ומועמדויות

| שנה | פרס | קטגוריה | פרויקט | מועמדות |
| --- | --- | --- | --- | --- |
| 2021 | פרסי הטלוויזיה לילדים ולנוער | השחקנית הטובה ביותר בסדרה קומית | אבא מטפלת | זכייה |
| 2022 | פרסי נבחרי השנה של פרוגי | שחקנית אהובה בסדרת נוער | אבא מטפלת | מועמדות |
לקריאה נוספת

עידו רוזן, Independent Content Creators Online: A Paradigm Shift in Film Aesthetic and Production, the Case of Israel, אוניברסיטת קיימברידג', 2023
הערות שוליים

1 2 3 4  יערה יעקב,'"`UNIQ--nowiki-00000001-QINU`"'‏"אני מוטציה מפחידה של ילד דתי עם אישה סקסית", באתר ‏מאקו‏, 24 במאי 2018
↑  Ido Rosen, Independent Content Creators Online: A Paradigm Shift in Film Aesthetic and Production, the Case of Israel, 2023-10-12 doi: 10.17863/cam.101964
↑  Ido Rosen, Is Israeli Millennials’ Web Comedy Less Politically Engaged? How Social Media Might Hamper Satire, Images. The International Journal of European Film, Performing Arts and Audiovisual Communication 36, 2024-12-11, עמ' 29–54 doi: 10.14746/i.2024.36.45.2
↑  איתי שטרן,'"`UNIQ--nowiki-0000000A-QINU`"'הסדרה הישראלית "להעיר את הדב" תוקרן בפסטיבל ברלין, באתר הארץ, 21 בינואר 2018
↑  '"`UNIQ--nowiki-0000000C-QINU`"'אריאנה מלמד,'"`UNIQ--nowiki-0000000D-QINU`"'יש מעט מאוד נשים ב"ארץ נהדרת". גם בתוכנית שהוקדשה ליום האשה, באתר הארץ, 7 במרץ 2019
↑  '"`UNIQ--nowiki-0000000F-QINU`"'מיה אשרי,'"`UNIQ--nowiki-00000010-QINU`"'המופע החדש של "ציפורלה": בני 12, אך עדיין בועטים, באתר הארץ, 23 באפריל 2017
↑  נורית אסיאג, עכבר העיר,'"`UNIQ--nowiki-00000012-QINU`"'"מה הסיפור שלך תמר?": משאירה מקום לדמיון, באתר הארץ, 15 בנובמבר 2015
↑  "רוקדים עם כוכבים" נחשפת: אלו מתמודדי העונה החדשה, באתר אייס, 14 במאי 2023
↑  שלמה ארצי וארץ נהדרת - יותר מזה אנחנו לא צריכים 2023, נבדק ב-2023-10-26
| ארץ נהדרת |
| --- | --- | --- |
| כותבים ראשיים ויוצרים | דוד ליפשיץ • מולי שגב • אסף שלמון |  |
| משתתפים קבועים | מריאנו אידלמן • ליאור אשכנזי • גיה באר גורביץ' • רועי בר-נתן • ירון ברלד • ליאת הר לב • עלמה זק • ערן זרחוביץ' • שחר חסון • תום יער • שני כהן • אורי לייזרוביץ' • יובל סמו • אלי פיניש • איל קיציס • אסי כהן • תמיר בר • אוראל צברי |  |
| משתתפי עבר | אורנה בנאי • אודי כגן • מאור כהן • דב נבון • יעל פוליאקוב • אילן פלד • טל פרידמן |  |
| הפקות ספין-אוף | זוהי סדום • הפרלמנט • עוד כותרות |  |
| ראו גם | ארץ נהדרת - דמויות • מתוקה מהחיים • שאולי ומלחמת האזרחים • שאולי • ניר וגלי • ערוץ הכיבוד • רועי כפרי |  |
| 0 | 1 | 2 |
| --- | --- | --- |
| הקודם: (פרס לא קיים) | פרס הטלוויזיה לילדים ולנוער – השחקנית הטובה ביותר בסדרה קומית   2021: גיה באר גורביץ', אבא מטפלת  | הבא: 2022: נטע רוט, לבד בבית |
קמצ'ה

קֶמֶצֶ'ה (בהונגרית: Kemecse; ביידיש: קעמעטשע) היא עיירה במזרח הונגריה במחוז סבולץ'-סטמאר-ברג. בעיירה כ-4,800 תושבים (נכון לשנת 2017).
הקהילה היהודית

יהודים התחילו להתיישב במקום באמצע המאה ה-18. רובם עסקו במסחר ובמלאכה, ומיעוטם בחקלאות.
הקהילה היהודית קמה בשנת 1810 ולאחר הקרע ביהדות הונגריה בעקבות קונגרס יהודי הונגריה (סוף שנת 1868 ראשית 1869) הצטרפה הקהילה לזרם האורתודוקסי. משנת 1885 היו כפופים לקהילה יהודים תושבי 18 יישובים בסביבה. בקמצ'ה היו חברה קדישא ובית קברות יהודי, בית כנסת שנבנה בשנת 1824, "חדר", בית ספר יסודי, ישיבה ואגודת נשים.
במסגרת חיי הקהילה היהודית בעיר הוציאו כמה מרבני הקהילה ספרים שהודפסו בעיר, ביניהם "פרשת מרדכי" ו"דרשות מרדכי" של הרב מרדכי לאונורוביץ, הספרים יצאו על ידי בנו, הרב גדליה לאונורוביץ שהיה רבה האחרון של הקהילה.
במלחמת העולם הראשונה התגייסו לצבא ההונגרי 32 מיהודי קמצ'ה, חמישה מהם נפלו בקרבות.
בשנת 1930 החלה תנועת "המזרחי" את פעילותה בעיירה. בשנת 1937 נרשמו חברי התנועה להכשרה חלוצית-דתית ועלו אחר כך לארץ ישראל.
בשנת 1940 כבר הורגשה השפעת האנטישמיות בעיר ובאחת השבתות הורה מזכיר העיירה על היהודים לנקות שלג מהרחובות באמצע השבת, דבר שהיווה חילול שבת מבחינת הקהילה וראשי הקהילה הודיעו כי העבודה תחל רק במוצאי שבת, דבר שהוביל למעצרם.
אחרי פרוץ מלחמת העולם השנייה נקראו היהודים לשרות העבודה (עבודות כפייה לגברים יהודים עבור הצבא ההונגרי) יהודים לעבודות כפייה במסגרת צבאית ובשנת 1941 גויסו רבים מיהודי קמצ'ה בני 40–50 לעבודות כפייה, אך שוחררו כעבור חודשיים.
בשנת 1942 נלקחו גברים יהודים בני 18–24 ונשלחו לסייע לצבא ההונגרי שלחם לצד הגרמנים בחזית המזרחית. רובם ניספו בשדות המוקשים של אוקראינה.
חלק מיהודי קמצ'ה נשלחו לעבוד במפעל החשמל בבאנהידה Bánhida, אחר כך במכרות הפחם בוארפלוטה, ולבסוף בוינוהרדיב. הם שוחררו בידי הצבא האדום בנובמבר 1944.
באפריל 1944, כחודש לאחר כניסת הצבא הגרמני להונגריה (מבצע מרגרטה), הועברו שארית יהודי העיירה לגטו שהוקם בנירג'האזה. מחמת הצפיפות ששררה בגטו הועברו חלקם לניריישפוסטה (Nyírjespuszta) שבאזור בלשגיארמט, ומשם שולחו ב-4 ביוני 1944 למחנה ההשמדה אושוויץ.
לאחר המלחמה חזרו לעיירה 36 יהודים, רובם מעבודות הכפייה, וניסו לחדש את חיי הקהילה. הם נתקבלו על ידי תושבי המקום בעוינות והחלו לעזוב את המקום בהדרגה. בשנת 1960 כבר לא נותרו שם יהודים.
| שנה | מספר היהודים בעיר | כלל האוכלוסייה |
| --- | --- | --- |
| 1840 | 95 |  |
| 1880 | 297 | 2,404 |
| 1910 | 354 |  |
| 1920 | 399 |  |
| 1930 | 367 |  |
| 1941 | 309 | 4,465 |
לקריאה נוספת

קאמאצ'א בפנקס הקהילות הונגריה, עמ' 468–469
קאמאצ'א (קעמעטשע), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמ' 355. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)